بسم الله والحمد لله والصلاة والسلام على رسول الله. اهلا وسهلا بكم مع هذه الحلقة من اسماء الله الحسنى وصفاته التعلم النشط حلقة اليوم رح تتعامل مع اسم الله الواحد
اه ولاجل التعامل مع هذا الاسم راح نوظف نشاط الشركاء المتشاكسين اه باختصار الطالب رح يحتاج انه ينفذ تعليمات متعددة ومتضاربة. وهاي التعليمات تصدر من رؤساء مختلفين لانجاز النشاط راح نحتاج الى ادوات. الادوات ثلاث كاسات زجاجية ملعقة معدنية. ثلاث شمعات اه قصاقص اوراق رح نكتب عليها التعليمات اللي بنحتاجها
اه ولاعة. بالاضافة الى لاصق ورقي. وكما هي الحال دائما اللي بهمنا تفاصيل واجراءات النشاط مش اي منتج نهائي راح يطلع منه اه لتحقيق هدفنا مع اسم الله الواحد. واخيرا الطالب لازم ما يعرف الاسم اللي راح نتعامل معه حتى نصل الى فقرة النقاش. واللي تتلو اتمامهم
نشاط كاملا اترككم مع الفيديو التفصيلي اللي بوضح كيفية اعداد وتنفيذ النشاط. ونراكم في فيديو النقاش ان شاء الله السلام عليكم. الان اه راح نوضح اه تفاصيل النشاط والخطوات الاجرائية. الثلاث كاسات الزجاجية تبعونا هون على هاي الطاولة. معهم الملعقة
المعدنية بالاضافة الى الاوراق اللي عليها التعليمات. ثلاث ورقات كل ورقة لوحدة من الكاسات. الاولى ضوي جميع الادوية. الثانية لا اريد نورا في الغرفة الثالثة احضر الشمعات باستعمال فمك فقط ثم اشعلهم جميعا
الان بعيد عن الطاولة تبعتنا يعني بحدود مثلا اربع خمس امتار. في نقطة انطلاق على الارض عبارة عن بس هيك لاصق ورقي عشان يعرفوا وين يبدأوا بالحركة وفي المنطقة هون عالطاولة هاي. في عنا اللي هو الثلاث شمعات اللي احنا طلبناهم بالاضافة الى
ولاعة او كبريت وهذا هو اعداد النشاط السلام عليكم كيف حالك يا مريم؟ الحمد لله الحمد لله. طيب شوفي نشاطنا اليوم. ايش راح يكون فيه. شايف هدول الكاسات التلاتة هدول رؤساءنا لك. كلهم رؤساء
انت بدك تنفذي طلباتهم تمام لازم كلهم يكونوا مبسوطين. ما بنفع واحد يزعل والتاني يكون مبسوط فانت بدك تسعديهم كلهم تمام هلأ اللي راح يصير ايش انه كيف راح تعرفي اي رئيس اللي بدك تلبي له الطلب تبعه. راح اطرخ لك عليه بالملعقة
بس تسمع الصوت بتشوفي وين هادا الصوت جاي من اي وحدة من هدول الرؤساء. حتى تيجي تاخدي ورقة التعليمات اللي جواته تقرأيها. بعدين بدك نضفي التعليمات. تنفضي التعليمات ماشي لكن عشان نخلي شوية حركة هيك او نشاط في في التمرين تبعنا ايش راح نعمل؟ لمن تيجي تاخد التعليمات وبس تخلصي التعليمات وانت رايحة عشان تعملي
النشاط بدك تمشي مشية البطة وبدك تبدئي من هون من عند هذا الخط بتيجي لي بطة بوجهك وبترجعي رجوع بس تختفي التعليمات. بعد ما ترجعي لهون بتقدري تروحي تعملي ايش
الامر اللي طلبوا منك هذا الرئيس. مشت البطة بتعرفيها صح اللي هيك ؟ وما بترفع حالك بس بتمشطي رجليكي هيك. والرجعات بترجعي الرجوع لورا هيك تمام ممتاز عندك اي سؤال؟ لا
اول ما تسمعي الطرقة لازم تردي على هذا الرئيس مباشرة مباشرة. ازا بتتأخر عن الرد عليه انت ما اسعدتي واضح جاهزة يا مريم نروي جميع الادوية ضو جميع الاضوية اسرع اسرع اسرع شو هالبطة هاي ؟
لا اريد نورا في الغرب لا اريد نورا في الغرفة كلهم بدهم يكونوا مبسوطين يا مريم كلهم بدهم يكونوا مبسوطين. اه كلهم بدهم يكونوا مبسوطين هذا مبسوط هذا مبسوط هادا ايش كان بده ؟ كل الادوية. وهاد ؟
رح اطفي هاي الادوية احسبها. هو بده كل الاضوية مضوية. طب ماشي. وهادا ما بده ادوية الشمعات باستعمال فمك فقط ثم اشعلهم جميعا طب سؤال انت راح تقدري تعملي هذا النشاط هلأ ويكون هدولا كلهم كمان مبسوطين
لأ ايش راح تسوي زعلوا الرؤسا كلهم زعلانين هلأ الوضع صعب صح ولذلك فسوف نحكم عليك باكل البطيخ طيب ممتاز ناخد هلا استراحة و بنكمل نشاطنا. طيب يا مريم. هلأ راح نعمل النشاط بس ايش؟ غيرنا فيه شغلة. عندك رئيس واحد
تمام؟ تمام بس تسمعي الرئيس بنادي تيجي عشان تشوف التعليمات. ونشوف كيف راح يكون نجاحك من فشلك يلا نقطة البداية لا اريد نورا في الغرب جميع الادوية. مم احضري الشمعات فشعة
باستعمال فمك فقط ثم اشعلهم جميعا يا ماما ماما اللي بضحك بخسر اللي بضحك توقع الشمعة من تمه يلا عشان ما تنقط على ايدك. ايوه ممتاز والحمد لله. الان راح نقدم فقرة النقاش بطريقة مناسبة اكثر للفئة المستهدفة
طيب كيف كان النشاط لمن عملتوه في المحاولة الاولى مزعج اه ممل مستحيل صعب شو المشكلة بتخليه مستحيل وصعب يعني هل صعب انك تطفئ الضوء مش صعب. هل صعب انك تشعل شمعة
صعب هل صعب انك تضيء ضوء مش صعب. طب ايش المشكلة يعني؟ كلها امور سهلة. ايش المشكلة؟ اه المشكلة مش في الاجراءات مش في التعليمات ولا بايش المشكلة المشكلة انه كان عندي مجموعة من الرؤساء
رؤساء هدوله مختلفين مش متفقين كل واحد عنده فكرة في راسه بده شغلة غير تمام اه محاولة ارضائهم كيف كانت مستحيلة رائع. اذا ارضاء شركاء متشاكسين مختلفين مستحيل. طب المحاولة الثانية كيف كان النشاط لما حاولتوها في المرة التانية
النشاط كان سهل اه بسيط جميل مريح رائع ممتاز. شو اللي تغير مع انه هي نفس التعليمات نفس الاجراءات اللي تغير انه الان ايش كان في؟ رئيس واحد فقط فالتعليمات كانت واضحة
مش متغيرة. معروف ايش بده. متى بده. كيف بده اياه. فكان تنفيذها والالتزام بها امر بسيط اذا نشاط بسيط زي هيك تحول من سهل الى مزعج ومستحيل بسبب تعدد الشركاء
طب نتأمل في هاي الدنيا اللي احنا عايشين فيها بكل تعقيداتها. فنتخيل لو كانوا هناك رؤساء متعددين. يعني فلنتخيل انه واحد بده نهار. واحد بده ليل. واحد بده القيامة تقوم. واحد بده فصول اربعة. واحد بده صيف فقط. والاخر يريد شتاء فقط
اه لو واحد بده عين هون وعين في الركبة. واذن اه في الرأس واذن اخرى في القدم تتحول الى شيء مستحيل نتيجة تعدد الشركاء. لكن احيانا احنا بنعيش فيها منتظمة مستقرة تحكمها قوانين واضحة
وهذا دليل على انه المتحكم بهذا الكون واحد ولا متعددين واحد ومن هنا بنصل الى اسم الله سبحانه وتعالى الواحد. قل الله خالق كل شيء وهو الواحد القهار. الواحد لا شريك له. معنى الواحد لا شريك له لا شريك له بعلمه. لا شريك له بقوته. لا شريك له بحكمته. لا شريك له بقدرته. لا شريك له بملكه
لا شريك له في ولا شيء الحمد لله الواحد. طيب ما هي الحكمة والمنفعة اللي راح نأخذها من تعرفنا على اسم الله سبحانه وتعالى الواحد اولا الخضوع يعني الاستسلام التام لاوامر الله الواحد
الذي لا شريك له مالك الملك ما بصير انه نتبع اصدقاء افلام العاب في معصية الله سبحانه وتعالى الواحد الثانية التعظيم الله الملك الذي لا شريك له لابد انه يكون هو اعظم ما في قلبنا
فما في تعظيم لا للاعبين ولا لمغنيين ولا لاغنياء ولا لملوك ومظاهر هاي التعظيم لازم تظهر في سلوكنا. بانه نرفض اي شيء في اه انتقاص من قدر الله سبحانه وتعالى او من دين الله سبحانه وتعالى. فالاستهزاء باشكال المسلمين بملابس المسلمين بتصرفات
المسلمين لازم يكون مرفوض عنا حتى نكون عن جد معظمين للواحد ثالثا الاطمئنان لمن انا اعرف انه هذا الكون بما فيه هو تحت تصرف الله الواحد لمن اعرف انه الحكم في الدنيا وفي الاخرة هو الله الواحد
قربي من الله الواحد بيعطيني اطمئنان. بانه حقي لن يضيع. مهما تواجهت ما مهما واجهني من صعوبات اخيرا التواضع التواضع في تعاملي مع كل البشر. لانه كلنا بالنهاية عبيد. مهما كبر قدري او قدرهم او قل قدري او قدرهم بالنهاية امام الله الواحد كلنا عبيد
مش المهم المال. مش المهم كم عندي علم. مش المهم شو سلطتي. مش المهم شو وظيفتي. المهم قربي وطاعتي لله سبحانه وتعالى قال الواحد اذا تمكنا من تحقيق هاي الامور ان شاء الله بنكون نقترب من تعبد الله سبحانه وتعالى عن طريق اسمه الواحد
لا تنسوا ترجعوا للمادة المرفقة في الروابط اللي في الاسفل للاستزادة. سبحانك اللهم وبحمدك اشهد ان لا اله الا انت استغفرك واتوب اليك السلام عليكم ورحمة الله وبركاته